《已尝早稻晚禾得雨亦骤长出城按行阡陌历诸寺而还成七言二章 其一》
宋代·程公许

欢谣千里庆西成，小队传呼略按行。雨足陈根重颖栗，眼明多稼尽坻京。

灵君禅悦屏燔炙，乐岁人和喧送迎。老守何功享成事，祇凭一念辑和平。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。